ITC เด้ง 4% ไทยยูเนี่ยน สบจังหวะเก็บ 30 ล้านหุ้น หลังราคาต่ำพื้นฐาน
ITC เด้ง 4% ขานรับ TU ควักเงิน 750 ล้านบาท สบจังหวะเก็บเพิ่ม 30 ล้านหุ้น หลังราคาต่ำกว่าพื้นฐาน เริ่มตั้งแต่ 9 พ.ค.66 เป็นต้นไป ภายหลังการลงทุนส่งผลให้ TU เข้าเป็นผู้ถือหุ้น ITC คิดเป็นสัดส่วน 78.82%
ITC เด้ง 4% ขานรับ TU ควักเงิน 750 ล้านบาท สบจังหวะเก็บเพิ่ม 30 ล้านหุ้น หลังราคาต่ำกว่าพื้นฐาน เริ่มตั้งแต่ 9 พ.ค.66 เป็นต้นไป ภายหลังการลงทุนส่งผลให้ TU เข้าเป็นผู้ถือหุ้น ITC คิดเป็นสัดส่วน 78.82%
9 พ.ค. 2566

ผู้สื่อข่าวรายงานว่า วันนี้ (9 พ.ค. 66) ราคาหุ้น บริษัท ไอ-เทล คอร์ปอเรชั่น จำกัด (มหาชน) หรือ ITC ล่าสุด ณ เวลา 11:00 น. อยู่ที่ระดับ 20.80 บาท บวก 0.80 บาท หรือ 4.00% สูงสุดที่ระดับ 21.00 บาท ต่ำสุดที่ระดับ 20.30 บาท ด้วยมูลค่าการซื้อขาย 139.19 ล้านบาท

โดยราคาหุ้น ITC เด้งกลับขึ้นเกิดจากแรงซื้อจากหุ้นแม่อย่าง บริษัท ไทยยูเนี่ยน กรุ๊ป จำกัด (มหาชน) หรือ TU ที่ประชุมคณะกรรมการบริหารมีมติอนุมัติการลงทุนเพิ่มเติมใน ITC ที่เดิมถือหุ้นอยู่ในอัตราส่วนร้อยละ 77.82  ทั้งนี้เห็นว่าในปัจจุบันราคาตลาดของหุ้น ITC มีราคาต่ำกว่าราคาพื้นฐาน จึงเห็นสมควรอนุมติการลงทุนเพิ่มเติมในหุ้นสามัญ ITC จำนวนไม่เกิน 30 ล้านหุ้น ผ่านตลาดหลักทรัพย์แห่งประเทศไทย ภายในวงเงินไม่เกิน 750 ล้านบาท เริ่มตั้งแต่ 9 พ.ค.66 เป็นต้นไป โดยภายหลังการลงทุนในครั้งนี้จะส่งผลให้บริษัทเข้าเป็นผู้ถือหุ้น ITC คิดเป็นสัดส่วน 78.82%